Rapport mill-Kummissjoni lill-Kunsill u lill-Parlament Ewropew - Evalwazzjoni tat-twettiq tal-miżura ta’ irtirar kmieni - L-Artikolu 9 Anness VIII tar-Regolamenti tal-Persunal u l-Artikolu 39 u l-Kundizzjonijiet tal-Impjiegi ta' impjegati oħra tal-Komunitajiet Ewropej /* KUMM/2010/0028 finali */





[pic] | IL-KUMMISSJONI EWROPEA | Brussel 8.2.2010 KUMM(2010)28 finali RAPPORT MILL-KUMMISSJONI LILL-KUNSILL U LILL-PARLAMENT EWROPEW Evalwazzjoni tat-twettiq tal-miżura ta’ irtirar kmieniL-Artikolu 9 Anness VIII tar-Regolamenti tal-Persunal ul-Artikolu 39 u l-Kundizzjonijiet tal-Impjiegi ta' impjegati oħratal-Komunitajiet Ewropej RAPPORT MILL-KUMMISSJONI LILL-KUNSILL U LILL-PARLAMENT EWROPEW Evalwazzjoni tat-twettiq tal-miżura ta’ irtirar kmieniL-Artikolu 9 Anness VIII tar-Regolamenti tal-Persunal ul-Artikolu 39 u l-Kundizzjonijiet tal-Impjiegi ta' impjegati oħratal-Komunitajiet Ewropej Bażi ġuridika tal-eżerċizzju tal-irtirar kmieni : L-Artikolu 9.2, Anness VIII tar-Regolamenti u l-Artikolu 39 tal-Kundizzjonijiet tal-Impjiegi ta' impjegati oħra. Dan ir-rapport ta’ evalwazzjoni tfassal skont l-Artikolu 9(2) tal-Anness VIII tar-Regolamenti tal-Persunal li jistipula li wara ħames snin mindu tiġi adottata l-miżura ta' rtirar kmieni, il-Kummissjoni għandha tippreżenta lill-Parlament Ewropew u lill-Kunsill rapport ta' evalwazzjoni dwar it-twettiq tagħha. Dan l-artikolu jistipula b'mod partikolari li: “L-Awtorità tal-Ħatra tista’ tiddeċiedi, fl-interess tas-servizz fuq il-bażi ta' kriterji oġġettivi u proċeduri trasparenti, introdotti permezz ta' dispożizzjonijiet ġenerali ta' implimentazzjoni, li ma tapplikax it-tnaqqis ta' 3.5% fil-każ tal-uffiċjali kkonċernati għal kull sena qabel l-età li fiha l-uffiċjal ikun akkwista d-dritt tal-pensjoni tal-età[1]. In-numru totali tal-uffiċjali u l-ħaddiema temporanji, li jirtiraw mingħajr xi tnaqqis tal-pensjoni tagħhom kull sena, ma jkunx ogħla minn 10% tal-uffiċjali, fl-istituzzjonijiet kollha, li rtiraw matul is-sena ta' qabel. Dan il-persentaġġ ta' kull sena jista' jvarja minn 8% sa 12%, suġġett għal total ta' 20% fuq sentejn u l-prinċipju tan- newtralità baġitarja . Barra min dan, meta jgħaddu l-ħames snin, il-Kummissjoni tista’, apparti r-rapport tal-valutazzjoni li hija marbuta li tippreżenta, tippreżenta wkoll, jekk ikun xieraq, proposta biex tirranġa r-rata massima tal-persentaġġ bejn 5% u 10% tal-uffiċjali kollha fl-istituzzjonijiet kollha li rtiraw is-sena ta’ qabel, fuq il-bażi tal-Artikolu 283 tat-Trattat tal-KE". Barra minn dan, l-Artikolu 39 tal-Kundizzjonijiet tal-Impjiegi ta’ impjegati oħra jistipula li l-artiklu msemmi hawn fuq għandu japplika fil-kundizzjonijiet kif imfissra hawn taħt: “Fl-interess tas-servizz, l-Awtorità tal-Ħatra tista' tiddeċiedi, fl-interess tas-servizz fuq il-bażi ta' kriterji oġġettivi u proċeduri trasparenti, introdotti permezz ta' disposizzjonijiet ġenerali ta' implimentazzjoni, li ma tapplikax xi tnaqqis mill-pensjoni ta' ħaddiem temporanju, sa massimu ta' tmien ħaddiema temporanji fl-istituzzjonijiet kollha f'xi sena wara . In-numru ta' kull sena jista' jvarja, suġġett għal medja ta' għaxra kull sentejn u l-prinċipju tan- newtralità baġitarja . Qabel jgħaddu l-ħames snin, il-Kummissjoni għandha tibgħat rapport ta’ valutazzjoni dwar l-implimentazzjoni ta' din il-miżura lill-Parlament Ewropew u lill-Kunsill. Fejn ikun il-każ, il-Kummissjoni għandha tibgħat proposta biex wara ħames snin tibdel in-numru massimu ta' kull sena, fuq il-bażi ta' l-Artikolu 283 tat-Trattat tal-KE”. - IL-KONFORMITÀ MAL-ARTIKOLU 9(2) TAL-ANNESS VIII TAR-REGOLAMENTI TAL-PERSUNAL U TAL-ARTIKOLU 39 TAL-KUNDIZZJONIJIET TAL-IMPJIEGI TA' IMPJEGATI OħRA - Dan ir-rapport jeżamina kemm inżamm in-numru massimu ta’ uffiċjali u aġenti temporanji li jistgħu kull sena jirtiraw mingħajr l-ebda tnaqqis fil-pensjoni tagħhom, kif ukoll kemm inżammet in-newtralità baġitarja bit-twettiq tal-miżura. A) GħADD TA’ PERSUNI LI RTIRAW U KEMM INżAMMET IL-PERċENTWALI - A.1) Kemm inżammet il-perċentwali tal-10% (Art. 9(2), Anness VIII tar-Regolamenti) Wara l-2004, id-data ta' meta daħlet fis-seħħ il-miżura, kien hemm sitt eżerċizzji ta' rtirar kmieni mingħajr tnaqqis fil-pensjoni. L-għadd ta’ persuni li telqu mill-impjieg, l-Istituzzjonijiet kollha meħuda f’daqqa, jitla’ għal 387 uffiċjal u aġent temporanju, bħala t-total kollu ta' dawk li rtiraw kmieni. Dan huwa 10.06% tan-numru totali ta’ 3,846 uffiċjal u aġent temporanju li rtiraw jew li se jirtiraw kmieni bejn l-2004 u l-31 ta' Diċembru 2009, fi ħdan l-Istituzzjonijiet kollha. Din iċ-ċifra turi li d-dispożizzjonijiet li hemm fir-Regolamenti ġew rispettati matul iż-żmien kollu tal-perjodu ta' referenza. EżERċIZZJU “IRTIRAR KMIENI MINGħAJR TNAQQIS FIL-PENSJONI” (ART. 9(2) ANNESS VIII TAR-REGOLAMENTI) L-ISTITUZZJONIIJET KOLLHA | Sena tal-eżerċiżżju | Għadd ta’ persuni li rtiraw (Art. 52) fis-sena ta' qabel | Għadd ta’ persuni li rtiraw kmieni (Art. 9(2) Anness VIII) | % tal-persuni li rtitaw kmieni mingħajr telf ta’ drittijiet Konformi mal-Art. 9(2) Anness VIII x≤10% | % tal-persuni li rtitaw kmieni mingħajr telf ta’ drittijiet Konformi mal-Art. 9(2) Anness VIII għal kull perjodu ta’ sentejn (2) ≤20% | 2004 | 484 | 47 | 9,71% | 2005 | 559 | 63 | 11,27% | 2004-2005 | 1043 | 110 | 10,55% | 20,98% | 2006 | 558 | 56 | 10,04% | 2007 | 689 | 68 | 9,87% | 2006-2007 | 1247 | 124 | 9,94% | 19,91% | 2008 | 769 | 71 | 9,23% | 2009 | 787 | 82 | 10,41% | 2008-2009 | 1556 | 153 | 9,83% | 19,64% | TOTAL (2004-2009) | 3846 | 387 | 10,06% | L-ewwel perjodu ta’ referenza ta’ sentejn: eżerċizzju tal-2004 u tal-2005 Waqt dan il-perjodu, l-għadd ta' persuni li rtiraw kmieni mingħajr tnaqqis fil-pensjoni, l-Istituzzjonijiet kollha meħuda f'daqqa, kien ta' 47 uffiċjal u aġent temporanju għall-eżerċizzju 2004, u ta' 63 għall-eżerċizzju 2005. Dan jiġi 9.71% tal-għadd totali tal-484 uffiċjal u aġent temporanju, l-Istituzzjonijiet kollha meħuda f’daqqa, li rtiraw fl-2003[2], u 11.27% tal-għadd totali tal-559 uffiċjal u aġent temporanju, l-Istituzzjonijiet kollha meħuda f'daqqa, li rtiraw fl-2004; għalhekk ċifra li tqarreb l-10% (10.5%) matul l-ewwel perjodu ta’ sentejn (20.98% b’kollox għall-eżerċizzji 2004 u 2005). Dawn iċ-ċifri huma skont id-dispożizzjonijiet tal-istatut tal-10%. It-tieni perjodu ta’ referenza ta’ sentejn: l-eżerċizzju tal-2006 u tal-2007 Waqt dan il-perjodu, l-għadd ta' persuni li rtiraw kmieni mingħajr tnaqqis fil-pensjoni, l-Istituzzjonijiet kollha meħuda f'daqqa, kien ta' 56 uffiċjal u aġent temporanju għall-eżerċizzju 2006, u ta' 68 għall-eżerċizzju 2007. Dan jiġi 10.04 % tal-għadd totali tal-558 uffiċjal u aġent temporanju, l-Istituzzjonijiet kollha meħuda f’daqqa, li rtiraw fl-2005 skont l-Art. 52, u 9.87% tal-għadd totali tas-689 uffiċjal u aġent temporanju, l-Istituzzjonijiet kollha meħuda f'daqqa, li rtiraw skont l-Art. 52 fl-2006; għalhekk ċifra waħda hija taħt l-10% (9.94%) għal dan it-tieni perjodu ta’ sentejn (19.91 b’kollox għall-eżerċizzji tal-2006 u l-2007). Dawn iċ-ċifri huma skont id-dispożizzjonijiet tal-istatut tal-10%. It-tielet perjodu ta’ referenza ta’ sentejn: l-eżerċizzju tal-2008 u tal-2009 Għalkemm id-dispożizzjonijiet tar-Regolamenti tal-Persunal ma jitolbux li l-2009 tkun inkluża fir-rapport ta' evalwazzjoni ta’ kull ħames snin, huwa madankollu meħtieġ li din is-sena tiġi inkluża meta wieħed iqis li r-Regolamenti jistipulaw irtirar mill-impjieg ta' 20% fuq perjodu ta' sentejn. Għaldaqstant, l-analiżi tal-għadd ta’ persuni li telqu mill-impjieg saret fuq it-tliet perjodu ta’ sentejn li għalihom hemm ċifri disponibbli. 2004-2005; 2006-2007 u 2008-2009. Matul il-perjodu 2008-2009, l-għadd ta’ persuni li rtiraw kmieni mingħajr tnaqqis fid-drittijiet tal-pensjoni, l-Istituzzjonijiet kollha meħuda f'daqqa, kien ta’ 71 u 82 uffiċjal u aġent temporanju rispettivament għaż-żewġ eżerċizzji. Dan jiġi 9.23 % tal-għadd totali tas-769 uffiċjal u aġent temporanju, l-Istituzzjonijiet kollha meħuda f’daqqa, li rtiraw fl-2007 skont l-Art. 52, u 10.41% tal-għadd totali tas-787 uffiċjal u aġent temporanju, l-Istituzzjonijiet kollha meħuda f'daqqa, li rtiraw skont l-Art. 52 fl-2008. It-total għaż-żewġ eżerċizzji, 2008 u 2009, ifissri għalhekk ċifra ta’ anqas minn 10% (9.83%) għal dan it-tielet perjodu ta' sentejn (19.64 b'kollox għall-eżerċizzji 2008 u 2009). Dawn iċ-ċifri huma skont id-dispożizzjonijiet tal-istatut tal-10%. - A.2) KEMM INżAMMU D-DISPOżIZZJONIJIET TAL-ARTIKOLU 39 TAL-KUNDIZZJONIJIET TAL-IMPJIEG TA’ ĦADDIEMA OħRA - Mill-2004 tal-31 ta' Diċembru 2009, irtiraw u se jirtiraw kmieni 10 aġenti temporanji b'kollox. Dawn huma mqassma hekk: - 2 AT fl-2005 (PE) - 2 AT fl-2006 (PE) - 3 AT fl-2007 (2 PE u 1 COM) - 3 AT fl-2008 (PE) kif ukoll - 3 AT fl-2009 (PE) - Dan l-għadd huwa ferm anqas minn kemm hemm fir-Regolamenti tal-Persunal li jippermettu li jirtiraw sa 8 impjegati AT kull sena fl-Istituzzjonijiet kollha, u medja ta' 10 fuq sentejn. - B) Rispett tan-newtralità baġitarja Il-kalkolu tal-ispejjeż totali tal-miżura wara li daħlet fis-seħħ fl-2004 sar fuq il-bażi tal-istess metodu użat għat-tfassil tar-rendikont finanzjarju rispettiv (“metodu tal-Qorti tal-Awdituri”) fi żmien l-adozzjoni tar-Regolamenti l-ġodda. Barra minn dan, meta wieħed iqis ir-referenza fir-Regolamenti għal perjodu ta’ "ħames snin wara l-adozzjoni tal-miżura" li fuqha tissejjes din l-evalwazzjoni, l-eżerċizzju 2009 għadu ma tteħidx f'kunsiderazzzjoni fil-kalkoli tan-newtralità baġitarja, mhux bħal fil-każ tal-kalkoli ta' verifika fejn tidħol il-perċentwali tal-għadd ta' persuni li telqu mill-impjieg fejn dan kien indispensabbli. Għalhekk, l-irtirar li ttieħed f'kunsiderazzjoni għall-kalkolu dwar in-newtralità baġitarja huwa dak għall-ħames eżerċizzji li seħħew bejn l-2004 u l-2008. B’mod partikolari, biex tintwera n-newtralità baġitarja, l-ispejjeż totali tal-irtirar kmieni tat-304[3] benefiċjarju mill-Istituzzjonijiet kollha meħuda flimkien, li spiċċaw mix-xogħol bejn l-2004 u l-31 ta' Diċembru 2008 tqabbel mal-ispejjeż baġitarji li kienu altrimenti jqumu fil-każ li joħorġu bil-pensjoni l-istess persuni meta jagħlqu s-60 sena[4]. Barra minn dan, peress li nstab li 71% ta’ dawk li jagħżlu l-irtirar kmieni [5] kienu jikkwalifikaw għall-pensjoni massima tal-irtirar skont l-Artikolu 77 tar-Regolamenti[6] fi żmien mhux aktar minn 8 xhur wara li jkunu laħqu l-età ta’ 60 sena, sar ukoll tqabbil għal din l-ipoteżi[7]. Ma sar l-ebda tqabbil fil-każ ta' rtirar fl-età ta' 65 sena, peress li huwa evidenti li dawk li jibqgħu fis-servizz sa dik l-età ma jkollhomx interess li jirtiraw kmieni. L-ispiża totali tal-irtirar kmieni tinkiseb billi wieħed jgħodd flimkien żewġ elementi: l-ispejjeż tal-pensjoni innifisha li trid titħallas lit-304 impjegat li rtiraw kmieni , mid-data ta' meta rtiraw sal-età li statistikament dawn x'aktarx li jmutu[8], u l-ispejjeż għal dawk li jidħlu flokhom matul l-istess perjodu. Sabiex jiġu kkalkulati l-ispejjeż ta’ dawk li jidħlu flok dawk li jirtiraw , jitqies li post l-ADs li jirtiraw kmieni jiħduh AD5s, post l-ASTs/ex-grad B jeħduh l-AST3s u post l-ASTs/ex-grad C jeħduh l-AST1s. Biex jiġi kkalkulati ż-żidiet tas-salarji ta' dawk li jieħdu post l-impjegati rtirati , jintuża l-livell ta' 3.4%. Din ir-rata tikkorrispondi għaż-żieda annwali fis-salarju li wieħed jistenna li se sseħħ fis-snin li ġejjin skont l-iżvilupp tal-karriera kif imfisser fl-Anness 1B tar-Regolamenti. Biex jiġu kkalkulati ż-żidiet fil-benefiċċju tal-espatriju ta' dawk li jieħdu post l-impjegati rtirati, tintuża r-rata ta' 13.3%[9]. Fil-kalkolu tal-ispejjeż totali ta’ dawk li jieħdu post dawk li jirtiraw ittieħdu f'kunsiderazzjoni wkoll il-kontribuzzjonijiet kollha lejn l-iskema tal-pensjoni. L-ispejjeż totali tal-irtirar kmieni kkalkolati b’dan il-mod kienu mbagħad imqabbla mal-ispejjeż totali tal-pensjonijiet ta’ dawn l-istess persuni, u ta’ dawk li ħadu posthom, fil-każ ta’ irtirar fl-età ta’ 60 sena[10], jew fl-età li fiha huma jkunu kkwalifikaw għal pensjoni massimu ta’ rtirar. Skont dawn il-kalkoli, instab li meta wieħed iqabbel l-ispejjez tal-pensjonijiet tal-persuni li jirtiraw kmieni mal-ispejjeż tal-pensjoni tagħhom kienu kienu rtiraw fl-età ta’ 60 sena, il-gwadann għall-istituzzjonijiet huwa ta’ medja ta' € 56,507 għal kull persuna, fuq il-perjodu sħiħ li matulu jirċievu l-pensjoni. Barra minn dan, jekk dawn l-istess spejjeż jitqabblu mal-ispejjeż li kienu jqumu kieku kienu rtiraw fl-età li fiha jkunu kkwalifikaw għall-pensjoni tal-irtirar massima, jiġu ffrankati € 139,262. Ta' min wieħed jara li l-użu fil-kalkoli ta' rata ta' żieda ta’ salarju ta’ 3.4% skont l-Anness 1B tar-Regolamenti tal-Persuna (minflok 2.3%), u l-użu ta’ medja statistika tal-aspettattiva għall-ħajja fil-mument tat-twelid (75 għall-irġiel u 81 għan-nisa, u mhux 80 għall-irġiel u 84 għan-nisa kif stmat fl-età ta' 60 sena), jikkorrispondi mas-sitwazzjonijiet l-anqas favorevoli biex jiġu kkalkolati l-ispejjeż ta’ din il-miżura. Kienu ntużat fil-kalkoli rata ta’ żieda fis-salarju ta’ 2.3% għall-kalkolu tas-salarji ta’ dawk li jieħdu post dawk li jkunu rtiraw flimkien ma’ stennija ta’ ħajja itwal l-istituzzjonijiet kienu jiffrankaw aktar. Madankollu intuża l-approċ ta’ “il-kuntest l-anqas favorevoli” sabiex wieħed ikun ċert min-newtralità baġitarja tal-implimentazzjoni tal-miżura. Fid-dawl ta’ din l-analiżi u tal-kalkoli bbażati fuq id-dejta attwali għat-304 persuna li rtiraw kmieni bejn l-2004 u tmiem Diċembru 2008, jidher ċar li, fil-każijiet kollha, l-eżerċizzju huwa newtrali fejn jidħlu l-estimi. Barra minn dan, meta wieħed iqis il-piramida tal-età tal-uffiċjali, din il-miżura hija għodda effettiva ta’ ġestjoni tar-riżorsi umani u hija ta’ kontribut għat-tiġdid tal-popolazzjoni b’mod partikolari fl-istituzzjonijiet li jeħtiġilhom joperaw mingħajr żieda fil-livelli tal-persuna, pereżempju bħal fil-każ tal-Kummissjoni. Barra minn dan, l-interess dejjem jiżdied tal-uffiċjali f'din il-miżura huwa ġustifikazjoni tajba ħafna biex din titkompla. Għaldaqstant, il-Kummissjoni ma tqisz li hu meħtieġ li tuża l-possibbiltà pprovduta fl-aħħar tal-Artikolu 9(2) tal-Anness VIII. | SPEJJEŻ TAL-IRTIRAR KMIENI* ŻIEDA TAS-SALARJU KULL SENA (ANNESS 1B TAR-REGOLAMENTI*) | SPIżA TOTALI tat-304 li rtiraw kmieni u ta’ dawk li ħadu posthom sal-età statistika tal-mewt ♂:75 sena / ♀:81 sena | SPIżA MEDJA KULL PERSUNA għall-perjodu sħiħ tal-pensjoni (~22 sena bħala medja) | SPIżA MEDJA KULL PERSUNA/KULL SENA | KEMM TIFFRANKA L-ISTITUZZJONI f’każ ta’ rtirar kmieni ta’ 60 sena jew inkella bis-70% | Għat-304 persuna kollha għall-perjodu kollu li matulu huma statistikament x'aktarx li jirċievi l-pensjoni | 60 sena | 17.178.042€ | 70% | 42.335.727€ | Ghal kull persuna għall-perjodu sħiħ li matulu huma statistikament x’aktarx li jirċievu l-pensjoni | 60 sena | 56.507€ | 70% | 139.262€ | Ghal kull persuna għal kull sena għall-perjodu sħiħ li matulu huma statistikament x’aktarx li jirċievu l-pensjoni** | 60 sena | 2.568€ | 70% | 6.330€ | *Rata taż-żieda fis-salarju: 3,4 % ; weighting: 3.48% (medja stmata għall-perjodu sħiħ tal-pensjoni) **Il-kalkoli huma mogħtija għal kull persuna kull sena biss bħala gwida fid-dawl tal-użu ta’ medji approssimattivi biex ikunu jistgħu jiġu kkalkolati l-ispejjeż annwali. ANNESS 1. Anness 1: Osservazzjonijiet ġenerali fuq l-elementi prinċipali meħuda f'kunsiderazzjoni 2. Annesse 2: Elementi użati biex jiġu kkalkolati l-ispejjeż 3. Annesse 3: Grafika 4. Tqassim skont l-Istituzzjoni ta' dawk li rtiraw kmieni (2004-2008) 5. Għadd ta’ dawk li rtiraw skont l-Art. 52 (sena n-1) u għadd ta' dawk magħżula għall-irtirar kmieni, l-Istituzzjonijiet kollha meħuda f'daqqa (2004-2008) 6. Kif huma maqsuma dawk li rtiraw kmieni bejn irġiel u nisa, l-Istituzzjonijiet kollha meħuda flimkien (2004-2008) 7. Tqassim skont il-Grupp ta’ Uffiċjali li rtiraw kmieni , l-Istituzzjonijiet kollha meħuda flimkien (2004-2008) 8. Anness 4: Erba’ eżempji ta’ kalkoli tal-ispejjeż tal- irtirar kmieni kif ukoll tal-irtirar mas-60 sena u/jew bis-70%. ANNESS 1 OSSERVAZZJONIJIET ĠENERALI DWAR L-ELEMENTI PRINĊIPALI MEĦUDA F’KUNSIDERAZZJONI FIL-KALKOLI TAL-ISPEJJEŻ TAL-MIŻURA TAL-IRTIRAR KMIENI Il-kalkoli li saru kienu bbażati fuq tliet elementi: l-ispejjeż tal-pensjonijiet ; l-ispejjez tal-kontribuzzjonijiet lejn l-iskema tal-pensjoni kif ukoll l-ispejjeż għal dawk li jidħlu flok dawk li jirtiraw. L-ispejjeż tal-pensjonijiet u l-ispejjeż tal-kontribuzzjonijiet għall-pensjoni għandhom impatt negattiv fuq il-baġit tal-Komunità. Madankollu, dan l-impatt negattiv huwa fil-biċċa l–kbira kkumpensat mit-tielet element li huwa l-ispiża biex jiddaħħlu impjegati flok dawk li jirtiraw, b'mod li l-miżura tal-irtirar kmieni b'mod globali ssir waħda li tibbenefika l-estimi tal-Komunità. 9. L-ispejjeż tal-pensjoni ġew ikkalkolati għall-każijiet li ġejjin: irtirar kmieni irtirar mas-60 sena irtirar bis-70% Impatt : spiża baġitarja Raġunament : min jirtira kmieni jirċievi l-pensjoni għal aktar snin milli kieku rtira ta' 60 sena (jew bis-70%), u l-ammont tal-pensjoni mhux biżżejjed biex jagħmel tajjeb għall-ispiża addizzjonali. 10. L-ispiża tal-kontribuzzjonijiet lejn l-iskema tal-pensjoni – id-differenza bejn il-kontribuzzjoni tal-pensjonanti u ta’ dawk li jieħdu posthom sa 60 sena (jew 70%), mogħtija piż bid-differenza mal-kontribuzzjoni (inferjuri) ta’ dawk li jieħdu post il-pensjonanti fil-każ li jirtiraw biss mas-60 sena (jew bis-70%). Impatt : spiża baġitarja Raġunament : Hemm telf ta’ kontribuzzjoni għall-pensjoni meta tqabbel dik imħallsa minn membru tal-istaff li hu mħallas aħjar u li jkun irtira u dik imħallsa minn persuna żagħżugħa li tkun għadha qed tibda l-karriera tagħha. It-telf jiġi mwieżen bl-ispejjeż ogħla tas-salarju ta’ dak li jieħu post min ikun irtira u għalhekk il-kontribuzzjoni, fl-età ta’ 60 sena (jew bis-70%), minħabba l-iskaluni u l-promozzjoni li jkunu ġew akkwistati sa dak iż-żmien; meta mqabbla mal-kontribuzzjoni mħallsa mill-impjegat li jkun daħal flok dak li rtira, jekk din il-persuna ma tkunx irtirat sakemm tkun għalqet is-60 sena. 11. L-ispiża għal dak li jidħol flok dak li jirtira - id-differenza bejn is-salarji tal-pensjonanti u dawk li jieħdu posthom sa 60 sena (jew l-età li fiha l-uffiċjal ikun jista' jirċievi pensjoni ta' 70%), differenzjata bid-differenza mas-salarju (inferjuri) ta' min jidħol flok dak li jirtira fil-każ li dan jirtira biss ta' 60 sena (jew bis-70%). Impatt : iffrankar Raġunament : l-irtirar kmieni jippermetti li flok il-pensjonant tidħol persuna iżgħar fl-età li tkun ġiet rekrutata fil-grad tal-bidu. Il-benefiċċju jiġi madanakollu bbilanċjat bl-ispejjeż ogħla tas-salarju ta’ dak li jieħu post min ikun irtira kmieni fl-età ta’ 60 sena (jew bis-70%), minħabba l-iskaluni u l-promozzjoni li jkunu ġew akkwistati sa dak iż-żmien. Il-grad superjuri li jkun tbattal m’għandu l-ebda impatt, peress li d-dispożizzjonijiet il-ġodda tar-Regolamenti tal-Persunal jitolbu li jkun disponibbli għadd minimu ta' promozzjonijiet f’kull grad, li jfisser li l-awtorità baġitarja jkollha tagħti l-promozzjonijiet li jkunu nieqsa u l-istituzzjonijiet ikollhom iżommu ġestjoni pprogrammata medja tar-rata tal-promozzjonijiet, kif stiupulat fir-Regolamenti tal-Persunal. ANNESS 2 ELEMENTI UŻATI BIEX JIĠU KKALKOLATI L-ISPEJJEŻ L-elementi kollha meħda f'kunsiderazzjoni fil-kalkoli huma dawk użati mill-PMO għall-kalkoli tal-pensjoni tal-irtirar tal-persuni kkonċernati. Età tal-mewt : Il-kalkoli ġew ibbażati fuq kemm statistikament hu mistenni li persuna tgħix wara t-twelid (sors: Eurostat). 75 sena għall-irġiel u 81 sena għan-nisa. Salarju bażiku ta’ min jidħol flok il-pensjonant : differenzjat skont is-sena tal-irtirar: Irtirar bejn: | AD | AST1 | AST3 | 01.07.2004 – 30.06.2005 | 3998 | 2440 | 3123 | 01.07.2005 – 30.06.2006 | 4086 | 2493 | 3192 | 01.07.2006 – 30.06.2007 | 4180 | 2551 | 3265 | 01.07.2007 – 30.06.2008 | 4239 | 2586 | 3311 | 01.07.2008 – 30.06.2009 | 4366 | 2664 | 3410 | Irtirar kmieni Spejjeż annwali tal-pensjoni | Salarju bażiku x perċentwali tal-pensjoni x 12 [pic] Għal dawk li l-pensjoni tagħhom ma tkunx laħqet iċ-ċifra minima ta’ sostenn ibbżata fuq ir-rata ta’ pensjoni akkwistata, tittieħed f’kunsiderazzjoni l-pensjoni li attwalment tkun imħallsa mill-PMO (applikazzjoni ta’ perċentwali għas-salarju bażiku ta’ AST0101): mill-01.07.2004 sat-30.06.2005 : 2341,61 mill-01.07.2005 sat-30.06.2006 : 2393,13 mill-01.07.2006 sat-30.06.2007 : 2448,17 mill-01.07.2007 sat-30.06.2008 : 2482,44 mill-01.07.2008 sat-30.06.2009 : 2556,91 | Spiża totali tal-pensjonant sa meta jmut | Spiża tal-pensjoni annwali x (Età medja tal-mewt – Età ta’ rtirar +1) | Spiża totali għal min jidħol flok il-pensjonant, sa meta dan imut | [pic] Iż-żieda annwali fis-salarju ġiet ikkalkolata fuq il-bażi tal-iżvilupp tal-karriera kif imfisser fl-Anness 1B mar-Regolamenti tal-Persunal (3.4%). | Kontribuzzjoni ta’ min jidħol flok min irtira | Pagament tal-kontribuzzjoni (10.9%) ta’ dak li jidħol flok min jirtira għall-perjodu bejn l-età tal-irtirar kmieni tal-pensjonant u l-mewt tal-pensjonant. | Spejjeż tal-irtirar kmieni | Spiża totali tal-pensjonant sa meta jmut + Spiża totali ta’ min jidħol flok il-pensjonant sa meta jmut il-pensjonant - Kontribuzzjoni ta’ min jidħol flok min irtira | Irtirar normali Perċentwali tal-pensjoni | Perċentwali tal-pensjoni kieku l-pensjonant ħadem sa 60 sena, jiġifieri (60 sena – Età tal-irtirar) x 2% + Perċentwali tal-pensjoni fil-mument tal-irtirar kmieni. [pic] Il-perċentwali massima hija ta’ 70%. Il-perċentwali kollha li jaqbżu s-70% japplikaw għal pensjonanti li jibbenefikaw minn sostenn minimu (% * AST0101) – ara l-ispjegazzjonijiet Spiża annwali tal-pensjoni għall-irtirar kmieni | Spiża annwali ta’ pensjonant futur fl-età ta’ 60 sena | Is-salarju bażiku ta’ pensjonant fl-età ta’ 60 sena, meħud kont taż-żieda annwali medja (skaluni u promozzjoni). Hekk: L-aħħar salarju bażiku tax-xahar x 12 x żieda annwali (60 sena – Età tal-irtirar kmieni) | Spiża annwali ta’ pensjonant futur sal-età ta’ 60 sena | Salarji bażiċi akkumulati tal-pensjonant futur sal-età ta’ 60 sena, meħud kont taż-żieda annwali medja (skaluni u promozzjoni) | Spiża annwali għall-pensjonant minn 60 sena sal-mewt | Perċentwali tal-pensjoni ta’ 60 sena x spiża annwali futura għall-pensjonant fl-età ta' 60 | Spiża totali tal-pensjonant sa meta jmut | Spiża annwali għall-pensjonant minn 60 sena sal-mewt x (Età tal-mewt – 60 sena) | Spiża totali ta’ min jidħol flok il-pensjonant sa meta jmut il-pensjonant | Iż-żieda annwali fis-salarju ġiet ikkalkolata fuq il-bażi tal-iżvilupp tal-karriera kif imfisser fl-Anness 1B mar-Regolamenti tal-Persunal (3.4%). | Kontribuzzjonijiet futuri tal-pensjonant sa 60 sena | Spiża annwali futura ta’ pensjonant sa 60 sena x 10.9% | Kontribuzzjoni ta’ dak li jidħol flok il-pensjonant, sakemm imut il-pensjonant | Spiża totali ta’ dak li jidħol flok il-pensjonant sa meta jmut il-pensjonant x 10.9% | Spiża ta' irtirar normali | Spiża totali ta’ pensjonant futur sa l-età ta’ 60 sena + Spiża totali tal-pensjonant sa meta jmut + Spiża totali ta’ min jidħol flok il-pensjonant sa meta jmut il-pensjonant - Kontribuzzjonijiet futuri tal-pensjonant sa 60 sena - Kontribuzzjoni ta’ dak li jidħol flok il-pensjonant, sakemm imut il-pensjonant | Irtirar bis-70% Perċentwali tal-pensjoni | Il-limitu massimu ta’ 70% jiġi applikat biss għal persuni li l-perċentwali tal-pensjoni tagħhom fl-età ta’ 60 sena ma taqbiżx is-70%. Għal dawk li l-perċentwali tal-pensjoni tagħhom ta’ 60 sena taqbeż is-70%, l-ispiża annwali tal-pensjoni hija dik ta’ persuna li tirtira ta’ 60. | Snin meħtieġa biex jintlaħqu s-70% | (70% - Perċentwali tal-pensjoni fl-età ta’ 60 sena) / (2% + 5% x perċentwali tal-pensjoni fl-età ta’ 60 sena) [pic] Il-membri tal-persunal jakkwistaw aktar snin ta' servizz pensonabbli wara s-60 sena (5% barra minn drittiijiet akkwistati fl-età ta' 60 sena) | Età tal-pensjoni | 60 sena kif ukoll l-għadd ta’ snin meħtieġa biex jintlaħqu s-70%, sa massimu ta’ 65. | Spiża annwali ta’ pensjonant futur bis-70% | L-aħħar salarju bażiku tax-xahar x 12 x żieda annwali (Età meta jintlaħqu s-70% – Età tal-irtirar kmieni) | Spiża totali ta’ pensjonant futur sa meta jilħaq is-70% | Salarji bażiki kumulati tal-pensjonant futur sas-70% meħud kont iż-żieda annwali medja (skaluna u promozzjoni) | Spiża annwali tal-pensjonant mis-70% sal-mewt | 70% x Spiża annwali ta’ pensjonant futur bis-70% | Spiża totali tal-pensjonant sa meta jmut | Spiża annwali tal-pensjoni wara s-70% sal-mewt x (Età tal-mewt - età tal-pensjoni bis-70%) | Spiża totali ta’ min jidħol flok il-pensjonant sa meta jmut il-pensjonant | Iż-żieda annwali fis-salarju ġiet ikkalkolata fuq il-bażi tal-iżvilupp tal-karriera kif imfisser fl-Anness 1B mar-Regolamenti tal-Persunal (3.4%). | Kontribuzzjonijiet totali tal-pensjonant futur sa meta jilħaq is-70% | Spiża annwali futura tal-pensjonant futur sa meta jilħaq is-70% x 10.9% | Kontribuzzjoni ta’ dak li jidħol flok il-pensjonant, sakemm imut il-pensjonant | Spiża totali ta’ dak li jidħol flok il-pensjonant sa meta jmut il-pensjonant x 10.9% | Spiża ta' irtirar normali | Spiża totali ta’ pensjonant futur sa meta jilħaq is-70% + Spiża totali tal-pensjonant sa meta jmut + Spiża totali ta’ min jidħol flok il-pensjonant sa meta jmut il-pensjonant - Kontribuzzjonijiet tal-pensjonant futur sa meta jilħaq is-70% - Kontribuzzjoni ta’ dak li jidħol flok il-pensjonant, sakemm imut il-pensjonant | Benefiċċju għall-espatriju | 13,3%: rata użata fil-kalkolu tal-abbozz ta’ baġit tal-2010 | Rata ta' differenzjazzjoni skont il-pajjiż | Il-medja ta’ differenzjazzjoni użata (3.48%) ġiet ikkalkulata fuq il-bażi tad-databases annwali disponibbli: cc 2004 : 7.02316% ; cc 2005 :5,94000% ; cc 2006 :5.09164% ; cc 2007 : 4,48229% cc 2008 :3.00952% ; stima cc 2009: 3,00952% et mill-2010 'l quddiem: 3,00% Medja: = 7,02316 + 5,94 + 5,09164 + 4,48229 + 3,00952 + 3,00952 + 3*16)/22 = 3,48 % | Anness 3: Tqassim skont l-Istituzzjoni ta' dawk li rtiraw kmieni (2004-2009) 12. [pic] 13. [pic] 14. [pic] [pic] MILL-KUMMISSJONI EWROPEA [pic] IL-KUNSILL [pic] IL-PARLAMENT EWROPEW [pic] IL-QORTI TAL-ĠUSTIZZJA [pic] IL-QORTI TAL-AWDITURI [pic] IL-KUMITAT EKONOMIKU U SOĊJALI [pic] IL-KUMITAT TAR-REĠJUNI [pic] AĠENZIJI [pic] Anness 4 Eżempju ta’ kalkolu ta’ irtirar kmieni fl-età ta’ 57 sena Tqabbil tal-ispejjeż bejn irtirar kmieni u irtirar ta’ 60 sena [pic] Eżempju ta’ kalkolu ta’ irtirar kmieni fl-età ta’ 56 sena Tqabbil tal-ispejjeż bejn irtirar kmieni u irtirar bis-70% (ta’ 63 sena) [pic] Eżempju ta’ kalkolu ta’ irtirar kmieni fl-età ta’ 57 sena Tqabbil tal-ispejjeż bejn irtirar kmieni u irtirar bis-70% (ta’ 65 sena) [pic] Eżempju ta’ kalkolu ta’ irtirar kmieni fl-età ta’ 56 sena Tqabbil tal-ispejjeż bejn irtirar kmieni u irtirar ta’ 60 sena [pic] [1] Skont l-Artikolu 77 tar-Regolamenti tal-Persunal. [2] Skont l-Art. 52 [3] Persuna bid-dritt li tibbenifika minn din il-miżura irtirat biex b'hekk in-numru totali ta' dawk li rtiraw fil-perjodu bejn l-2004 u l-2008 kien ta' 305, minn 304. [4] Irtirar skont l-Art. 22, Anness XIII tar-Regolamenti [5] 216 persuna [6] 70% tal-aħħar salarju bażiku [7] Meta saru l-kalkoli għal din l-ipoteżi, id-29% li baqa ġew meqjusa daqslikieku rtiraw ta' 60 sena. [8] 75 sena għall-irġiel u 81 sena għan-nisa (sors Eurostat) [9] Ibbażata fuq ir-rata medja ta’ benefiċċji meħuda f’kunsiderazzjoni fl-estimi tal-Kummissjoni [10] Irtirar skont l-Art. 22, Anness XIII tar-Regolamenti